ল্যুভ্‌র মিউজিয়ামে সংগৃহীত শিল্পীদের গড়া নগ্ন মার্বেল মূর্তি বা ভাস্কর্য এবং পেইন্টিংস এর বিরাট একটা অংশ নগ্নতা বা অশ্লীলতার দোষে দুষ্ট হতে পারতো, তা তো হয়নি, বরঞ্চ উৎকৃষ্ট শিল্পকলা হিসেবে বিশ্বব্যাপী হয়েছে সমাদৃত, নন্দিত এবং পেয়েছে বিদগ্ধজনের অকুণ্ঠ প্রশংসা। প্রতিদিন হাজার হাজার পুরুষ-মহিলা, যুবক-যুবতী আসছে, দেখছে, কারো মনে কোন বিকার নেই, নেই কোন উদ্বেগ, এ ব্যাপারে নেই কোন প্রশ্নের অবতারণা বরঞ্চ মগ্ন হয়ে উপভোগ করছে চোখজুড়ানো অনুপম সৌন্দর্য, আর ছবি তুলে সঙ্গে নিয়ে যাচ্ছে তার স্মৃতি। ভারতের বিখ্যাত মন্দিরগুলোর দিকে তাকালেও একই দৃশ্য চোখে পড়ে। নগ্নতার মধ্যে যে স্বাভাবিক সৌন্দর্য বিদ্যমান থাকে তা আমরা সাধারণ মানুষের সাধারণ চোখে ধরা না পড়লেও